VIÐ VÖRUM VIÐ ÓHUGNALEGU MYNDEFNI
Ég hringdi í Ndella, bestu vinkonu mína. Við spjölluðum á Facetime.
Ég átti afmæli og hún óskaði mér til hamingju.
Við töluðum um að hittast og hvað við ættum að gera.
Ég hafði planað fyrir okkur að njóta góða veðursins.
Við áttum að fara í dögurð og halda upp á 20 ára afmælið mitt.
Við spjölluðum í nokkrar mínútur. Svo heyrði ég háværa hvelli.
Marga háværa hvelli. Svo varð allt hljótt.
"Ndella, hvað gerðist? Ndella!"
Svo heyrði ég eiginmann hennar segja: "Konan mín var skotin!"
AUGA FYRIR AUGA
Það er mið nótt þann 28. ágúst 2019.
Í Vällingby í V-Stokkhólmi eru Niklas og samstarfsmaður hans-
- nýlega mættir til vinnu.
Samstarfsmaður minn og ég erum að keyra um miðbæinn í Vällingby.
Við tölum um hvernig við sváfum og hvernig okkur líður.
Við erum saman á nokkrum næturvöktum. Þetta er sú fyrsta.
Við mætum bíl. Við bregðumst báðir við því hann keyrir óvenjulega hratt.
Við stoppum á miðjum veginum og lokum fyrir leið bílsins.
Þegar Niklas og samstarfsmaður hans stíga út úr bílnum-
- heyra þeir tilkynningu um skothríð.
Þeir eru aðeins nokkrum kílómetrum frá staðnum.
Fólkið í bílnum sem við stoppuðum gæti verið viðriðið skotárásina.
Gerendurnir gætu verið beint fyrir framan okkur.
Amina Ceesay er heima og nýbúin að hringja í neyðarlínuna.
Hana grunar að besta vinkona hennar hafi verið skotin.
Ég hljóp niður til nágranna míns-
á meðan ég var með neyðarlínuna í símanum.
Ég var í áfalli. Ég lét hann hafa símann því ég gat ekki talað.
Ég gat ekki sagt kennitöluna mína því ég var svo stressuð.
Við bifreiðina sem var stöðvuð eru Niklas og samstarfsmaður hans-
að kanna varlega hverjir eru í bílnum-
og hvort þau gætu verið viðriðin skotárásina.
Þeir fá fleiri tilkynningar um skotárásina.
Þær suða í eyrunum á okkur. Stjórnstöðin-
biður okkur að sleppa bifreiðinni og fara á vettvanginn.
Við búum okkur andlega undir það að vera fyrstir til að mæta.
Það er líklegt að við finnum særða manneskju.
Við gætum líka mætt vopnuðum gerendum sem þarf að eiga við.
Þegar við komum á svæðið leggjum við hér á götunni.
Fólk öskrar af svölunum sínum: "Það gerðist í garðinum!"
Við hugsum um öryggið. Við bregðum byssunum þegar við komum inn.
Það er ský af byssupúðri í innganginum. Það er sterk lykt.
Við förum upp. Það er hurð sem er opin í hálfa gátt.
Ég sé konu á gólfinu á ganginum.
Það situr maður hjá henni. Konan virðist líflaus.
Maðurinn öskrar á hjálp. Hann er að reyna að vekja hana.
Hann er að reyna að hjálpa henni og hann grætur.
Hann endurtekur að þetta er eiginkona hans. "Hjálpið henni!"
Ég spyr: "Hvaðan skutu þeir? Hvar eru gerendurnir?"
Hann bendir í átt að garðinum.
Niklas biður samstarfsmann sinn sem er á ganginum-
- að fara út og tryggja garðinn.
Á sama tíma fer Niklas inn í íbúðina.
Það lítur út eins og sprengja hafi sprungið í íbúðinni.
Hurðin er laus, maður getur heyrt vatn fossa.
Það er rafmagnslaust. Það er myrkur. Allt lítur brotið út.
Það tekur aðeins 30 sekúndur fyrir næsta lögreglubíl að mæta.
Þau koma inn. Ég fæ stuðning frá öðrum samstarfsmanni.
Við tökum undir handleggina á konunni og færum hana á ganginn.
Þar er ljós, svo við getum unnið þar. Konan er alvarlega slösuð.
Hún hefur verið skotin mörgum sinnum,-
- aðallega í magann og niður eftir.
Það er mikil hætta á því að hún lifi þetta ekki af.
Konan er flutt í flýti á Karólínska sjúkrahúsið.
Niklas er með henni í sjúkrabílnum. Hann hjálpar að halda henni á lífi-
alla leiðina á skurðstofuna þar sem sjúkrahússtarfsfólkið tekur við.
Nánustu aðstandendur konunnar eru komnir á sjúkrahúsið.
Eftir stutta stund kemur einhver út og segir okkur-
- að henni verður ekki bjargað.
Við förum í móttökuna að hitta foreldra hennar og vinkonu.
Hún hafði hringt í lögregluna til að tilkynna um skotárásina.
Við förum með þau inn í hjúkrunarrými.
Við búum okkur undir að færa þeim fréttirnar.
Við þurfum að færa þeim verstu mögulegu fréttirnar.
Ég kallaði hana Queen Ndella.
Hún var einstök og klár. Hún ætlaði að verða leikkona-
- og leika í kvikmyndum.
Þegar ég heyrði að hún var látin-
- gat ég ekki staðið í fæturnar.
Ég rann niður eða velti. Ég er ekki viss hvernig ég datt.
Hún var farin en ég var á gólfinu.
Ég grét ekki, ég var bara hljóð. Ég var í áfalli.
Ég yfirgaf sjúkrahúsið, tók leigubíl og fór heim.
Glæpurinn er flokkaður sem morð.
Athugun er gerð á bílnum sem Niklas hafði stoppað.
Fólkið í bifreiðinni var ekki viðriðið skotárásina.
Yfirmaður rannsóknarinnar, Ville Paloheim, fer í gegnum-
hvað gæti hafa gerst á vettvangi glæpsins.
Þeir hlupu upp að glugganum og skutu inn í íbúðina.
Unga konan var skotin mörgum sinnum.
Glugginn var hulinn-
sem gefur í skyn að það skipti ekki máli hver var hinum megin.
Ásetningurinn var að myrða þessa manneskju-
og þeim var sama um það hver annar gæti særst.
Svona verknaður lýsir grimmd. Þetta er yfirlýsing.
Að öðrum kosti, er maður svo hræddur-
og fullur virðingu fyrir þeim sem maður ræðst á-
að maður notar svona gegndarlaust ofbeldi.
Ndella Jack er 18 ára. Morguninn eftir skotárásina-
átti hún að hefja sitt síðasta ár í skóla.
Hana langaði að verða lögreglumaður eða afbrotafræðingur.
Tveimur dögum áður kom hún heim eftir brúðkaup sitt í Gambíu.
Fljótt á litið er það ráðgáta hvers vegna einhver vildi drepa hana.
Ndella var glaðasta, jákvæðasta-
og hugulsamasta manneskja sem ég hef nokkru sinni hitt.
Hún tókst á við allar hindranir með jákvæðni.
Hún gat leyst öll okkar vandamál. Hún sá bara lausnir.
Ef það voru hörmungar eða skotárásir sagði hún:
"Þetta er brjálæði. Við þurfum að breyta þessu."
Ndella elskaði fólk. Hún vildi hjálpa öllum.
Hún hvatti okkur stelpurnar til að læra,-
koma lífum okkar í lag og byrja að vinna.
Hún var besta vinkona sem maður gat ímyndað sér.
Hún sagði að hún væri að fara að giftast. Ég samgladdist henni.
Hún var mjög hamingjusöm.
Ég stjórnaði rannsókninni.
Fyrsta skrefið var að taka viðtöl við öll vitnin.
Það var eins og það er venjulega með vitni að sérstökum atvikum.
Fólk upplifir aðstæður á mismunandi hátt.
Þau voru sammála um að það voru tveir gerendur-
sem notuðu sjálfvirk skotvopn og báru grímur.
Þeir flúðu vettvanginn í átt að bílastæðinu.
Klukkutíma eftir hrottalega morðið er lögregluhundur á vettvanginum.
Hann leitar á flóttaleiðinni sem vitnin tóku eftir.
Hundurinn finnur eitthvað áhugavert.
Hundurinn bendir á líffræðileg sönnunargögn frá mönnum.
Hann bendir bersýnilega á hanska.
Lykt er venjulega viðkvæm.
Við héldum ekki að hanskinn hefði verið þarna lengi.
Hann hafnaði þarna á svipuðum tíma og glæpurinn var framinn.
Hanskinn er sendur í greiningu til Réttarrannsóknardeildar ríkisins.
Lögreglan yfirheyrir íbúana á svæðinu.
Vitni hefur tekist að taka myndskeið af bíl-
yfirgefa bílastæðið og keyra í átt að Bergslagsvägen-
- rétt eftir skotárásina.
Fyrst reyndum við að komast að því af hvaða tegund bíllinn var.
Það tókst ekki. Hann var svipaður mörgum öðrum bílum.
Það var tré fyrir honum og það var myrkur.
Þetta var ekki fullkomið myndskeið en það gaf okkur góða mynd-
af nokkrum smáatriðum á undankomubílnum. Við gátum séð-
að hliðarspeglarnir voru silfurlitaðir, sem er ekki algengt.
Á meðan á skotárásinni stendur er eiginmaður Ndella líka í íbúðinni.
Hann er nýfarinn inn á baðherbergi.
Eiginmaður Ndella var örvinglaður á meðan á fyrstu yfirheyrslunni stóð.
Hann sagði okkur á áþreifanlegan og opinn hátt frá atvikinu.
Ég var að þvo á mér andlitið og bursta tennurnar.
Ég heyrði skothvell og hugsaði hvað í fjandanum það var.
Ég flýtti mér að hurðinni að herberginu þar sem Ndella var.
Svo heyrði ég hljóðið aftur. Ég sá blossa koma frá glugganum.
Ég kraup niður og greip um fótinn á henni.
Ég dró hana af rúminu.
Ég sá að hún hafði verið skotin og var að missa meðvitund.
Svo ég byrjaði að anda í munn hennar.
Hann var hugrakkur og lýsti í smáatriðum-
hvað hann hafði gert þegar hann dró hana af rúminu.
Hann framkvæmdi skyndihjálp og reyndi að bjarga konunni sinni.
Hann sagði okkur um leið að það var hann sem var skotmarkið.
Eiginmaður Ndella er góðkunningi lögreglunnar.
Hann hefur verið viðriðinn glæpagengi.
Hann er þekktur fyrir að vera árásargjarn og vægðarlaus.
Hann er talinn vera fær um að beita ofbeldi.
Hann hefur verið sakfelldur fyrir rán,-
að hóta opinberum starfsmanni og tilraun til manndráps.
Gengi eiginmanns Ndella samanstendur af-
gömlu æskufélögum hans frá Brandbergen og Dalen.
Það voru líka einhverjir nýir kunningjar-
sem ég veit ekki hvernig hann kynntist.
Sambönd eru oft mynduð í fangelsi. Hann hafði oft setið í fangelsi.
Lögreglan þekkti þá alla en ekki hópinn.
Eiginmaður Ndella sagði okkur fljótt-
að hann var skotmark skotárásarinnar.
Hann vildi ekki segja hver ástæðan gæti verið.
Undirbúningsrannsókning var mjög breið.
Eiginmaður Ndella var flæktur í marga ágreininga.
Við rannsökuðum ágreining á milli eiginmanns Ndella-
og gengi erkifjenda í næsta úthverfi.
Við höfðum það í huga að Ndella gæti verið skotmarkið.
Við vissum ekki hvað hafði gerst.
Við rannsökuðum einnig vísbendingu um afbrýðisemi.
Það var fyrrverandi kærasta sem gat mögulega verið...
Við höfðum upplýsingar um að hún gæti verið viðriðin málið.
Vegna þess að eiginmaður Ndella sagði okkur ekki neitt,-
þurftum við að gera ráð fyrir að þau gátu bæði verið skotmarkið.
Það eru áhyggjur um að eiginmaðurinn hefni sín.
Hann er undir eftirliti og símtöl hans hleruð.
Lögreglan áttar sig á að hann gæti verið lykillinn að gerendunum.
Glæpamenn segja okkur yfirleitt ekki frá ágreiningum sínum.
Þeir reyna að leysa þá án okkar.
Við óttuðumst að hann gæti hefnt sín.
Svo við hlustuðum á símtölin hans-
og reyndum að sjá til þess að ekkert gerðist.
Við komumst að því á meðan á rannsókninni stóð-
að hann hafði gert sína eigin rannsókn daginn eftir.
Hann hafði spurt nágrannana hvað þeir höfðu séð.
Ef þeir hefðu séð gerendurna og hvernig þeir litu út.
Hann fékk svipaðan framburð frá vitnunum og við.
Lýsingar á gerendunum.
Hann vissi þó nokkuð um hvað hafði gerst.
Hann gerði sína eigin rannsókn,-
sem bendir til þess að hann vissi ekki hver hafði reynt að skjóta hann.
WhatsApp skilaboð á síma eiginmanns Ndella,-
létu í ljós að hann var að leita að tösku.
Taskan innihélt, eins og hann orðaði það:
"Tvær stórar með 30 stykki í hvorri um sig".
Við túlkuðum það sem tösku með vopnum.
Hann reyndi að komast yfir vopn. Hann vildi vernda sjálfan sig-
en kannski vildi hann líka hefna Ndella. Það var ljóst.
Hann grunaði að meðlimur annars gengis erkifjenda-
hefði myrt hana. Orðrómurinn dreifðist meðal glæpamanna.
Orðrómurinn náði til meðlimsins í hinu genginu.
Hann sendi eiginmanni Ndella smáskilaboð.
Hann fullvissaði hann um að hann var saklaus og hafði ekkert gert.
Hann vildi hittast og tala um það.
Það er 8. september, tíu dögum eftir skotárásina í Råcksta.
Lögreglubíll á vakt sér eiginmanninn-
stíga inn í leigubíl á Ringvägen klukkan 20:17.
Hann er ásamt tveimur öðrum mönnum. Bíllinn keyrir í suðurátt.
Það er ekki alltaf auðvelt að fylgjast með manneskju-
sem fer um í bílum, stundum mismunandi bílum.
Það er ekki auðvelt.
Lögreglan missti sjónar á honum þegar hún hafði eftirlit með honum.
Að missa sjónar á honum þetta kvöld reyndust vera mistök.
Hálftíma seinna kemur tilkynning frá Alphyddan í Nacka.
Þegar okkur var úthlutað verkinu vorum við á lögreglustöðinni.
Við vorum nýkomin úr öðru verki.
Varðstjórinn á vakt sagði:
"Vopnist og farið til Alphyddan. Það er eins og villta vestrið".
Kvöldið sem okkur er úthlutað verkið... Fyrir utandyra verk,-
þetta eru verstu mögulegu aðstæður fyrir réttartæknimenn.
Það er rigning, mjög hvasst og myrkur.
Við komum til Alphyddevägen.
Það kemur í ljós að skotárásin gerðist í botnlanga.
Við byrjum þar.
Slæmu veðurskilyrðin gætu eyðilagt möguleg sönnunargögn.
Öll skothylkin eru á einu svæði í botnlanganum.
Þau eru öll úr sjálfvirku skotvopni, Kalashnikov.
Leigubíll finnst lengra í burtu.
Það eru för eftir skot á honum og hann hefur klesst á steinsteypuna.
Leigubílstjórin var slasaður og í bílnum.
Fólkið var farið úr bílnum.
Þetta er sami leigubíll og lögreglan hafði misst sjónar á.
Leigubílsstjórinn er alvarlega særður en ekki í lífshættu.
Farþegarnir flúðu vettvanginn en finnast nálægt honum.
Einn þeirra er eiginmaður Ndella.
Þeir eru yfirheyrðir og segja að þeir voru á leið á fund.
Þeir keyra upp veginn og beygja við hringtorg.
Á leiðinni til baka mæta þeir bíl.
Fólkið í bílnum er hettuklætt.
Eiginmaðir Ndella verður tortygginn og segir bílstjóranum að keyra burt.
Á þeim tímapunkti hefur bíllinn stöðvast.
Tvær manneskjur hoppa út og byrja að skjóta á leigubílinn.
Mörg af skotunum fara í þessa átt og lenda á byggingunum.
Í byggingu 23 fer skot inn um gluggann-
- og hæfir einhvern í höfuðið.
Þrátt fyrir að hafa verið skotinn í höfðuð, lifir maðurinn í íbúðinni.
Fimm íbúðir voru hæfðar af byssukúlum.
Þær eru á annarri og sjöttu hæð.
Frá því þar sem skothylkin liggja á jörðinni-
- eru 115 metrar að fasteigninni.
Það er þriðja byggingin til hægri frá botnlanganum.
Ef þú hefur haldið á sjálfvirku skotvopni veistu að það er öflugt.
Minnstu breytingar á sjónarhorni eða hæð þegar þú ert 100 metra í burtu-
geta leitt til þess að hitta allt annað skotmark en var ætlað.
Leigubíllinn keyrir af stað. Leigubílstjórinn er skotinn.
Einhvern veginn heldur eiginmaður Ndella við stýrið og stýrir bílnum-
á meðan bílstjórinn stjórnar bensíngjöfinni.
Svo keyra þeir á.
Það var þá sem við sáum að hann var í mikilli hættu.
Einhver vildi virkilega drepa hann.
Það var enginn vafi á að hann hafði verið skotmarkið.
Það var ekki Ndella.
Þann 11. september 2019 er jarðarför Ndella Jack.
Margir af vinum hennar og ættingjum eru samankomnir.
Jarðarförin er umlukin lögreglumönnum á vakt.
Við óttuðumst að það gæti orðið önnur árás-
- á eiginmann Ndella.
Hann var viðstaddur jarðarförina svo öryggisráðstafanir voru gerðar.
Lögreglan var þar til að tryggja að ekkert gerðist.
Það voru lögreglumenn í hverjum runna en það var varrúðarráðstöfun.
Þeir voru ekki fyrir. Þeir voru dreifðir um allt.
Jarðarförin var falleg. Það hafði rignt allan daginn.
Þegar jarðarförin hófst létti til og sólin skein.
Veðrið fór úr rigningu í sólksin. Við fundum fyrir nærveru Ndella.
Vegna seinni árasarinnar eru tveir vettvangar.
Lögreglan vonar að það hjálpi til við að finna morðingja Ndella.
Upphaflega unnum við út frá því að sama fólkið væri-
viðriðið bæði skotrásina í Råcksta og Nacka.
Við gátum ekki verið viss fyrr en við hefðum tengingu.
Eina tengingin sem við vissum um var skotmarkið.
Tveimur dögum eftir skotárásina í Nacka barst okkur ábending.
Eftir skotárásina höfðu bílar keyrt í áttina að Svindersvik.
Það er nokkur hundruð metra frá þar sem skotárásin átti sér stað.
Við vildum leita á svæðinu-
og nærliggjandi skóginum með lögregluhundum.
Þau fundu sjálfvirkt skotvopn, skammbyssu-
og númeraplötu sem var ennþá með límband á.
Númeraplötunni hafði nýlega verið stolið í grenndinni.
Sönnunargögnin eru send í greiningu.
Lögreglan skýtur úr vopnunum til að bera skotfærin-
saman við skothylkin sem fundust í Råcksta. Það lofar góðu.
Sömu sjálfvirku skotvopnin höfðu verið notuð.
Við gátum einbeitt okkur að því að það voru sömu manneskjurnar-
sem höfðu haft eiginmann Ndella í sigti í Råcksta og Nacka.
Stuttu eftir skotárásina hafði lögreglubíll tekið eftir-
- Audi-bifreið sem var illa lagt.
Því var bætt við rannsóknina.
Bílinn hafði verið þarna í einhvern tíma og fengið stöðumælasekt.
Bílastæðafyrirtækið hafði tekið ljósmynd af bílnum.
Á myndinni var hægt að sjá límband á númeraplötunni.
Það var eins límband og við fundum á númeraplötunni-
- sem var með vopnunum í runna.
Þau fóru þangað sem bíllinn hafði verið en bíllinn var horfinn.
Þau byrja að leita að bílnum.
Bíllinn er notaður af einum af vinum eiginmanns Ndella.
Hann keyrir um á bílnum.
Lögreglan einbeitir sér að Audi-bifreiðinni og bílstjóranum.
Við vöktum bílinn. Ekki mikið gerist svo-
við ákveðum að nota gildru til að fá sönnunargögn.
Við biðlum til almennings og segjum að við séum að leita að svona bíl.
Við fullyrðum að þetta sé undankomubíll gerandans.
Við vonuðum að hann myndi reyna að losa sig við bílinn-
sem gæti verið vísbending um að hann hefði verið notaður.
Við höldum að þeir hafi losað sig við vopnin stuttu eftir glæpinn.
Þeir vildu ekki láta handsama sig með vopnin í bílnum.
Bíllinn er silfraður Audi Avant A4 frá 2005.
Fyrir og eftir skotárásina hefur hann staðið við Alphyddevägen.
Þetta er sami bíll og bíll vinarins.
Stuttu eftir sjónvarpsþáttinn var kveikt í bílnum.
Bíllinn er í eigu manns sem heitir Ian.
Lögreglan hefur rekist á nafn hans áður í rannsókninni.
Ian er einn af vinum eiginmanns Ndella.
Hann var svaramaður í brúðkaupinu í Gambíu.
Yfirheyrslur á brúðkaupsgestunum og farsími eiginmanns Ndella-
leiða í ljós að vinátta þeirra er ekki alveg átakalaus.
Ndella og tilvonandi eiginmaður hennar-
ákváðu að fara til Gambíu og gifta sig.
Þau buðu vinum sínum.
Það er ágreiningur og sumir vinanna fara snemma.
Ágreiningurinn snýst um eiginmann Ndella og vini hans.
Eiginmaður Ndella réðist á einn af vinum sínum.
Þegar Ndella og eiginmaður hennar koma heim frá Gambíu-
vill einn af vinum hans hittast og tala um það.
Þeir hittast á stað sem er kallaður El Cocodrilo í Södermalm.
Það sést á skilaboðunum að fundurinn fór úr böndunum.
Þeir verða enn meiri óvinir.
Einhver dregur upp byssu á fundinum.
Það er líka ljóst að eiginmaður Ndella kemst í uppnám yfir þessu.
Hann vill afsökunarbeiðni frá manneskjunni.
Að lokum segir hann að ef hann fær ekki afsökunarbeiðni-
- mun hann elta þá uppi til dauðadags.
Í október fáum við svar frá Réttarrannsóknardeild ríkisins.
Eitt af skothylkjunum frá Nacka er með DNA Ian á sér.
DNA samsvörunin eru stór þáttaskil.
Að finna DNA á skothylki-
sem hitnar þegar því er skotið er mjög óvenjulegt.
Venjulega eru þessi ummerki brennd burt.
Það var líka DNA samsvörun á hanska sem fannst í Råcksta.
Það fundust agnir frá kveikjara á hanskanum-
- sem var áhugavert fyrir rannsóknina.
Það er ekki hægt að dagsetja agnirnar en þær eru rokgjarnar.
Það er áhugavert vegna þess að það var skotið af vopni nálægt honum.
Kveikjaraagnirnar pössuðu við skotfæri-
- sem sjálfvirk skotvopn nota.
Um síðir komumst við að því að DNA Ian var á mörgum stöðum.
Lögreglan rannsakaði hvort fleiri af þeim sem voru viðriðnir málið-
- væru vinir eiginmanns Ndella.
Hún reynir að komast að því hvort að mögulegur undankomubíll-
sem var myndaður af vitni í Råcksta gæti tengst einhverjum.
Við leituðum að gerð bílsins á meðal vinanna.
Við gátum staðfest að einn vinur-
hafði átt bíl sem passaði við bílinn á myndskeiðinu.
Við fundum bílinn á partasölu. Það hafði verið kveikt í honum.
Það benti til þess að hann hefði verið notaði í skotárásinni.
Bíllinn er af gerðinni Honda CR-Z.
Það var kveikt í honum stuttu eftir að það var lýst eftir honum.
Hann fannst við höfnina í Södertälje-
ekki langt frá þar sem vinurinn býr ásamt kærustunni sinni.
Manneskjan sem vísbendingarnar benda á heitir Ahmad.
Hann var líka svaramaður í brúðkaupinu í Gambíu.
Nú gátum við komist enn nær ágreiningnum í Gambíu.
Vandamálið var að það var mikið af ágreiningi í kringum eiginmanninn.
Við þurftum mikið af sönnunargögnum-
til að útiloka aðrar kenningar, sem er óvenjulegt.
En tvö vitni í Råcksta sögðu okkur-
að þau heyrðu gerendurna kalla "Ahmed" eða "Ahmad".
Gerendurnir kölluðu á hann-
- því hann var líklega bílstjórinn.
Þeir vildu að hann keyrði nær eða startaði bílnum.
Það virtist ljóst að Ian og Ahmad voru viðriðnir-
- árásirnar á eiginmann Ndella.
Ian og Ahmad eru handteknir í byrjun nóvember 2019.
Í sambandi við handtökurnar finnur lögreglan fleiri sönnunargögn-
sem sanna að Ian var viðriðinn skotárásina í Nacka.
Þegar Ian var handtekinn var farsími hans gerður upptækur.
Það kom í ljós að það hafði verið framkvæmd leit.
Í Google Maps hafði síminn farið frá vettvangi skotárásarinnar-
og alla leiðina til þar sem bíllinn stóð.
Manneskjan sem hafði símann vissi hvert bíllinn hafði farið.
Ný sönnunargögn finnast líka á síma Ahmad.
Það eru upplýsingar um bíl kærustu Ahmad-
sem lögregluna grunar að hafi verið viðriðinn skotárásina í Råcksta.
Tveimur dögum eftir skotárásina í Råcksta-
- var kveikt í Honda CR-Z-bifreiðinni.
Nokkrum klukkutímum seinna fór fram samtal með smáskilaboðum-
- á milli kærustu Ahmad og Ian.
Hún er greinilega í uppnámi en ástæðan er ekki ljós.
En hún er greinilega reið við Ahmad og Ian.
Við höldum að samtalið hafi snúist um bílinn hennar-
- sem var kveikt í eftir atvikið.
Bíllinn var kærustu Ahmad mjög kær.
Hann var gjöf frá ættingja og hún var reið yfir íkveikjunni.
Það er ekki á hreinu, en á svipuðum tíma og kveikt var í bílnum,-
- var honum hent út af heimili hennar.
Ahmad og Ian neita öllum ásökunum við yfirheyrslur.
Í svona málum segja þeir venjulega: "Engar athugasemdir".
En hvorugur þeirra sagði það.
Þeir sögðu báðir að á meðan skotárásin í Råcksta stóð yfir-
- voru þeir heima hjá Ian.
Að lokum eru Ian og Ahmad ákærðir-
fyrir morðið á Ndella og morðtilraun á eiginmanni hennar.
Réttarhöldin hefjast þann 20. apríl 2020 í héraðsdóminum í Solna.
Hvað getur þú sagt um að slökkt var á símanum þínum-
á meðan á atvikunum í bæði Råcksta og Nacka stóð?
Ég get ekki sagt neitt.
- Hefur þú komið til Alphyddan? - Nei.
- Nei? Þekkir þú staðinn? - Ég hef ekki komið þangað.
Við fundum þitt DNA bæði á skotfæri í Nacka-
og á hanska í Råcksta. Getur þú útskýrt það?
Ég notaði svona hanska fyrir Gambíu.
Það hafa áður verið skotfæri í mínum félagsskap.
Ég hef ekki snert vopn, skotfæri-
eða neitt glæpsamlegt eftir ferðina til Gambíu.
Ég hef haldið mig frá þeim lífsstíl.
Hvernig lenti þitt DNA á vettvangi glæpanna?
Ég er ekki hér til að koma með tilgátur.
Ég get ekki tjáð mig um það.
Við vorum ekki viss um hvort Ian og Ahmad yrðu sakfelldir fyrir dómi-
jafnvel þótt við værum sannfærð um að þeir væru gerendurnir.
Við vitum að stundum-
eru einstök sönnunargögn metin í stað heildarmyndarinnar.
Honda-bifreiðin. Hver á hana?
Það er bíll föður fyrrverandi kærustu minnar.
Það var kveikt í honum tveimur dögum eftir skotárásina í Råcksta.
Getur þú sagt mér eitthvað um það?
Ég fékk símtal eða skilaboð eða eitthvað.
Ég held það hafi verið símtal.
Það var eldsvoði við strandgæsluna. Það var kveikt í mörgum bílum.
- Ég sagði... - Hvað gerðist næst?
Hún henti mér út. Hún var bálreið. Það var ekki hægt að tala við hana.
- Því þú kveiktir í bílnum hennar? - Nei.
Það er uppspuni. Það eru engar sannanir fyrir því.
Nei, það er uppspuni.
Úrskurðurinn þann 20. maí 2020 er sá sem óttast var.
Ian er sakfelldur fyrir aðild að morðtilrauninni í Nacka-
en bæði Ian og Ahmad eru sýknaðir af morðinu á Ndella.
Það var ekki ljóst að þeir yrðu sakfelldir.
Við vonuðum að ákæruvaldið myndi áfrýja dómnum.
Héraðsdómurinn fann galla á rannsókninni.
Við höfðum ekki borið myndskeiðið af undankomubílnum í Råcksta-
við aðrar ábendingar sem við höfðum fengið varðandi bíla.
Bíllinn á myndskeiðinu gæti verið af ýmsum gerðum.
Dómnum er áfrýjað til áfrýjunardómstólsins.
Rannsakendurnir fá aðstoð frá teymi sérfræðinga-
- frá ríkislögreglunni.
Þeir safna efni frá öllum bílum sem gætu passað við undankomubílinn.
Þeir bera saman felgur, spegla, ljós og önnur smáatriði-
á mismunandi gerðum af bílum með grunaða undankomubílnum.
Sum smáatriði á bílnum stóðu upp úr sem einkennandi.
Það var hægt að útiloka aðra bíla.
En það var ekki hægt að útiloka Honda CR-Z-bifreiðina.
Það eru einungis um 20 þannig bílar í Svíþjóð.
Við höfðum samband við hina eigendurna og gátum ályktað-
að aðeins bíllinn sem Ahmad keyrði gæti hafa verið á vettvanginum.
Héraðsdómur taldi líka-
að það hefði ekki verið rannsakað nægilega-
hvenær hanskinn hafnaði á bílastæðinu í Råcksta.
Það atriði var bara útskýrt.
Svæðinu var lokað og hundaþjálfari fenginn á staðinn.
Hann skildi hanskann sem óhreyfðan-
- og að hann hefði hafnað þar nýlega.
Það hafði með veðrið að gera. Ef hann hefði verið þar lengur-
hefði hann orðið fyrir áhrifum af veðrinu.
Úrskurður áfrýjunardómstólsins er öðruvísi.
Með nýju sönnunargögnunum eru Ian og Ahmad dæmdir,-
fyrir aðild að morði og morðtilraun,-
- í 16 og 12 ára fangelsi.
En þegar dómurinn fellur er Ahmad horfinn.
Hann hefur verið á flótta í marga mánuði og eltur af FAST teyminu.
Teymið sérhæfir sig í að finna og handtaka fólk á flótta.
I kvöld var hann handtekinn í Trosa af umdæmislögreglunni og-
- sérsveit frá Stokkhólmi.
Ahmad Al-Shewani hefur verið afhentur fangelsisyfirvöldum.
Ég held ekki að þessi ágreiningur hafi verið alvarlegur í upphafi.
En við komumst aldrei að því hver ágreiningurinn var.
Lögreglan stóð sig mjög vel.
Ég er minna ánægð með þá staðreynd að við vitum ekki-
hver hleypti af skotunum í hvorugu málinu.
Þeir voru sakfelldir fyrir hlutdeild í báðum málum.
Svo þeirri spurningu er enn ósvarað.
Vinkona Ndella, Amina, mun alltaf tengja afmælisdag sinn-
- við það sem kom fyrir Ndella.
Ég get ekki verið jákvæð þegar eitthvað svo hræðilegt hefur gerst.
En þetta er dagurinn okkar.
Ég hugsa um daginn sem daginn okkar Ndella.
Ég get ekki lýst því hvað ég sakna hennar mikið.
Þýðandi: Stefanía Harðardóttir Iyuno-SDI Group